Հետո մերձենում է մի սահմանաշերտ, գալիս է երջանիկ մի պահ, երբ ստեղծագործողն ու ստեղծագործությունը միախառնվում են իրար,երբ չգիտես՝ ով ում է ստեղծագործում, ով ում մեջ և ինչ խորությամբ է ներթափանցել, երբ երկուսին էլ շարժում է խորհրդավոր մի ձեռք, և որին այդ խորին ներշնչանքի պահին այնքան ներդաշնակ է շարժվում ստեղծագործողի տեսանող աջը՝ տնտղելով աշխարհը մի այլ տեսողությամբ։